Woody Allen lager sin første TV-serie
Den legendariske filmskaperen skal skrive og regissere serien, som så langt kun omtales som «Untitled Woody Allen Project», skriver CBS. Ifølge nettstedet skal Amazon allerede ha bestilt en hel sesong med 30 minutter lange episoder fra den amerikanske regissøren og manusforfatteren som står bak Oscar-belønnede filmer som «Annie og jeg» (Annie Hall) og Hannah og hennes søstre (Hannah and her Sisters). Det er foreløpig lite detaljer ute om den kommende serien. Episodene vil være tilgjengelig legges ut på Amazons egen videotjeneste i USA, Storbritannia og Tyskland. – Woody Allen er en visjoner filmskaper som har laget noen av de største filmene i historien. Det er en ære å jobbe med han om å lage hans første serie, sier Roy Price, visepresident i Amazon Studios i en pressemelding. Ifølge CBS spøker 79-åringen selv med oppdraget han har påtatt seg. – Jeg vet ikke hvordan jeg havnet oppe i dette. Jeg har ingen ideer og jeg aner ikke hvor jeg skal begynne. Jeg tipper Roy Price kommer til å angre på dette, sier Allen. Tror du Woody Allens debut som TV-serieskaper blir en suksess? Diskuter gjerne i kommentarfeltet!
Woody Allen (79) har signert en kontrakt med Amazon, og vil med det debutere som manusforfatter og regissør for fjernsyn, melder flere amerikanske medier.